Document ID: 31997D0220

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για τον καθορισμό των όρων σχετικά με την υγεία των ζώων και τη δημόσια υγεία καθώς και την κτηνιατρική πιστοποίηση για τις εισαγωγές κρέατος αγριόχοιρου από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/220/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση αγρίων θηραμάτων και την εμπορία του κρέατός των (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 16,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών (2), όπως τροποποιήθηκε τελευταία από την οδηγία 96/91/ΕΚ (3), και ιδίως το άρθρο 3,
Εκτιμώντας:
ότι,η απόφαση 79/542/ΕΟΚ του Συμβουλίου (4), όπως τροποποιήθηκε τελευταία από την απόφαση 97/160/ΕΚ της Επιτροπής (5), καταρτίζει κατάλογο τρίτων χωρών, από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους, ιπποειδών, αιγοπροβάτων, νωπών κρεάτων και προϊόντων με βάση το κρέας, και περιορίζει την εισαγωγή κρέατος αγριόχοιρου από ορισμένες χώρες 7
ότι στην απόφαση 94/86/ΕΚ της Επιτροπής (6), όπως τροποποιήθηκε από την απόφαση 96/137/ΕΚ (7) καθορίζεται ο κατάλογος των τρίτων χωρών από τις οποίες τα κράτη μέλη επιτρέπουν εισαγωγές κρέατος αγρίων θηραμάτων 7
ότι οι εισαγωγές κρέατος αγριόχοιρου είναι δυνατόν να επιτραπούν βάσει της υφιστάμενης υγειονομικής κατάστασης των ζώων της τρίτης χώρας εξαγωγής 7 ότι λόγω της εκδήλωσης κλασικής πανώλης των χοίρων σε ορισμένες τρίτες χώρες ήταν ανάγκη να καταρτιστεί λεπτομερές πρόγραμμα εξάλειψης της νόσου στις περιφέρειες των εν λόγω τρίτων χωρών, όπως απαιτείται από τα κράτη μέλη σύμφωνα με την οδηγία 80/217/ΕΟΚ του Συμβουλίου (8), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7 ότι, πρέπει να επιβληθούν πρόσθετοι όροι σε ορισμένες χώρες, όταν θεωρείται πιθανός ο κίνδυνος εισαγωγής νόσου 7
ότι πρέπει να καθορισθούν οι ανάλογοι όροι σχετικά με την υγεία των ζώων και τη δημόσια υγεία και την κτηνιατρική πιστοποίηση για τις εισαγωγές στην Κοινότητα κρέατος αγριόχοιρου για κατανάλωση από τον άνθρωπο 7
ότι, επιπλέον, είναι δυνατό να αναγνωρισθούν όροι που προσφέρουν ισοδύναμες εγγυήσεις 7 ότι μια τρίτη χώρα μπορεί να υποβάλει στην Επιτροπή πρόταση για ανάλογη αναγνώριση για την κατάλληλη εκτίμηση 7
ότι, δεδομένου ότι θεσπίζεται νέο καθεστώς πιστοποίησης, πρέπει να προβλεφθεί μία χρονική περίοδος για την εφαρμογή του 7
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν την εισαγωγή κρέατος, εκτός των παραπροϊόντων, αγριοχοίρου που συμμορφώνεται με τις προϋποθέσεις που ορίζονται στο υπόδειγμα πιστοποιητικού στα παραρτήματα Α ή Β και που προέρχεται από τρίτες χώρες ή τμήματα τρίτων χωρών που απαριθμούνται αντιστοίχως στις στήλες Γ ή Δ του παραρτήματος της απόφασης 97/217/ΕΚ της Επιτροπής.
2. Το προαναφερθέν πιστοποιητικό πρέπει να συνοδεύει την αποστολή και πρέπει να είναι δεόντως συμπληρωμένο και υπογεγραμμένο.
Άρθρο 2
Η παρούσα απόφαση αρχίζει να ισχύει από την 1η Μαρτίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1997.

Labels: 17
5
20
0
3